《灵鸟篇赠李三洲 其二》
明代·王渐逵

灵鸟翔千仞，乃在湖湘间。洞庭渺无际，依栖向衡山。

德威岂不显，寥落悲岁年。融风一以畅，高举凌霄烟。

翳翳抢榆者，引领徒茫然。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。